ನಾರ್ವೇಜಿಯನ್ ಭಾಷೆ

ನಾರ್ವೇಜಿಯನ್ ಯುರೋಪಿಯನ್ ಭಾಷಾ ಕುಟುಂಬರ್ದ್ ಬತ್ತಿನ ಉತ್ತರ ಜರ್ಮನಿಕ್ ಬಾಸೆ ಆದಿತ್ತ್ ದ್, ನೆನ್ ಮುಖ್ಯವಾದ್ ನಾರ್ವೆಡ್ ಪಾತೆರುವೆರ್ ಅಂಚಾದ್ ಅಲ್ಪದ ಅಧಿಕೃತ ಬಾಸೆ ಆತ್ಂಡ್.ಸ್ವೀಡಿಶ್ ಬುಕ್ಕೊ ಡ್ಯಾನಿಷ್ ಬಾಸೆ ಒಟ್ಟಿಗೆ, ನಾರ್ವೇಜಿಯನ್ ಬಾಸೆಲಾ ಜಾಸ್ತಿ ಕಮ್ಮಿ ಒಟ್ಟೊಟ್ಟಿಗೆ ಪಾತೆರುನಂಚಿನ ಸ್ಥಳೀಯ ಬುಕ್ಕೊ ಪ್ರಾದೇಶಿಕ ಪ್ರಭೇದಗ್ಲೆದ ಉಪಬಾಸೆದ ನಿರಂತರತೆನ್ ರೂಪಿಸಾವುಂಡು; ಕೆಲವು ನಾರ್ವೇಜಿಯನ್ ಬುಕ್ಕೊ ಸ್ವೀಡಿಷ್ ಉಪಬಾಸೆಳು, ನಿರ್ದಿಷ್ಟವಾದ್,  ಪರಸ್ಪರ ಒಂಜೇಲೆಕ ಉಂಡು. ಈ  ಸ್ಕ್ಯಾಂಡಿನೇವಿಯನ್ ಬಾಸೆಳು, ಫರೋಸ್ ಬುಕ್ಕೊ ಐಸ್ಲ್ಯಾಂಡಿಕ್ ಅಂಚನೆ ಕೆಲವು ಅರಿದ್ ಪೋಪುನಂಚಿನ ಬಾಸೆಗ್ಲೆ ಒಟ್ಟಿಗೆ ಸೇರ್ದ್ ಉತ್ತರ ಜರ್ಮನಿಕ್ ಬಾಸೆಳೆನ್ ರೂಪಿಸುವೆರ್. ಸ್ಕ್ಯಾಂಡಿನೇವಿಯನ್ ಭೂಖಂಡದ ಬಾಸೆಳು ಫರೋಸ್ ಬುಕ್ಕೊ ಐಸ್ಲ್ಯಾಂಡಿಕ್ ಬಾಸೆಳೆರ್ದ್ ಭಿನ್ನವಾದುಪ್ಪುನೆರ್ದಾವರ , ಅವು ಪಾತೆರುನ ರೂಪ  ನಾರ್ವೇಜಿಯನ್ ಬಾಸೆದ ಒಟ್ಟಿಗೆ ಪರಸ್ಪರ ಅರ್ಥ ಆಪುಜಿ.ದಿಂಜ ಜಾಸ್ತಿ  ಜನಕುಳು ಪಾತೆರುನ  ರಡ್ಡ್  ಜರ್ಮನಿಕ್ ಬಾಸೆಗಳಾಯಿನ ಇಂಗ್ಲಿಷ್ ಬುಕ್ಕೊ ಜರ್ಮನ್, ನಾರ್ವೇಜಿಯನ್ ಬಾಸೆದ ಒಟ್ಟಿಗೆ ನಿಕಟ ಹೋಲಿಕೆ ಇತ್ತ್ಂಡಲಾ , ರಡ್ಡ್ ಬಾಸೆಳು ಪರಸ್ಪರ ಭಿನ್ನ, ಅರ್ಥ ಆಪುಜಿ. ನಾರ್ವೇಜಿಯನ್ ಬಾಸೆ ವೈಕಿಂಗ್ ಯುಗಟ್ ಸ್ಕ್ಯಾಂಡಿನೇವಿಯಾಡ್ ಉಪ್ಪುನ ಜರ್ಮನಿಕ್ ಜನಕುಳ್ನ ಸಾಮಾನ್ಯ ಬಾಸೆಯಾಯಿನ ದುಂಬುದ  ನಾರ್ಸ್‌ನ ವಂಶಸ್ಥೆರ್.

ಇತ್ತೆ ನಾರ್ವೇಜಿಯನ್ ಬರವಣಿಗೆದ ರಡ್ಡ್ ಅಧಿಕೃತ ರೂಪಳು ಉಂಡು,  (ರಿಕ್ಸ್ಮಾಲ್) ಬುಕ್ಕೊ  (ಲ್ಯಾಂಡ್ಸ್ಮಾಲ್), ಪ್ರತಿಯೊಂಜಿಲಾ ತನ್ನನೇ ಆಯಿನ ರೂಪಾಂತರಗ್ಲೆನ್ ಪಡೆವೊಂದುಂಡು . ನಾರ್ವೇಜಿಯನ್ ಬಾಸೆ ಸ್ವೀಡಿಷ್ ಬುಕ್ಕೊ ಡ್ಯಾನಿಶ್ ಬಾಸೆಗ್ಲೆದೊಟ್ಟಿಗೆ ಉಪಬಾಸೆದ ನಿರಂತರತೆದ ಭಾಗವಾದಿತ್ತ್ ದ್, ಈ ಬಾಸೆಳೆನ್ ಪಾತೆರುನಕ್ಲೆಡ ಒಟ್ಟಿಗೆ ಅರ್ಥಮಲ್ಪೆರೆ ಅನುವು ಮಲ್ತ್ ಕೊರ್ಪುಂಡು. ಈ ಬಾಸೆ ನಾರ್ವೆದ ಶ್ರೀಮಂತ ಸಾಂಸ್ಕೃತಿಕ ಪರಂಪರೆನ್ ಪ್ರತಿಬಿಂಬಿಸುಂಡು ಬುಕ್ಕೊ  ಡೆನ್ಮಾರ್ಕ್ ಅಯಿರ್ದ್ ಬುಕ್ಕೊ ಸ್ವೀಡನ್‌ನ ಒಟ್ಟಿಗೆ ಒಕ್ಕೂಟ ಸೇರಿಲೆಕ ಐತಿಹಾಸಿಕ ಘಟನೆಗ್ಲೆರ್ದ್ ಪ್ರಭಾವಿತವಾತ್ಂಡ್.
 ಐತಿಹಾಸಿಕ ಬಳಕೆ 
ನಾರ್ವೇಜಿಯನ್ ಬಾಸೆ ವೈಕಿಂಗ್ ಯುಗಟ್ ಜರ್ಮನಿಕ್ ಜನಕುಳೆನ  ಸಾಮಾನ್ಯ ಬಾಸೆ ಆಯಿನ ದುಂಬುದ  ನಾರ್ಸ್‌ರ್ದ್ ಬೇತೆ ಆತ್ಂಡ್. ನೆತ್ತ ಐತಿಹಾಸಿಕ ಅಭಿವೃದ್ಧಿಡಡ್ ಉಂದು ಸೇರಿಂಡ್:

 ದುಂಬುದ ನಾರ್ಸ್
 ದುಂಬುದ ಪಶ್ಚಿಮ ನಾರ್ಸ್
 ದುಂಬುದ ನಾರ್ವೇಜಿಯನ್
 ನಡುತ ನಾರ್ವೇಜಿಯನ್

ಇತ್ತೆ, ನಾರ್ವೇಜಿಯನ್ ರಡ್ಡ್ ಅಧಿಕೃತ ಲಿಖಿತ ರೂಪಗ್ಲೆನ್ ಪಡೆತ್ಂಡ್:

 ಬುಕ್ಕೊ್ಮಾಲ್: ಡ್ಯಾನಿಶ್‌ರ್ದ್ ಪ್ರಭಾವಿತವಾಯಿನ ಜಾಸ್ತಿ ವ್ಯಾಪಕವಾದ್ ಬಳಸುನಂಚಿನ  ರೂಪ.
 ನೈನೋರ್ಸ್ಕ್: ಗ್ರಾಮೀಣ ಉಪಬಾಸೆಳೆರ್ದ್ ಅಭಿವೃದ್ಧಿಪಡಿಸಾದೆರ್ ಬುಕ್ಕೊ  19 ನೇ ಶತಮಾನಡ್ ಇವರ್ ಆಸೆನ್ ರಚಿಸಾದೆರ್.

ಬೇತೆ ರೂಪಳು ಸೇರಿಂಡ್:

 ರಿಕ್ಸ್ಮಾಲ್: ಬುಕ್ಕೊ್ಮಾಲ್‌ಗ್ ನಿಕಟ ಸಂಬಂಧ ಇತ್ತ್ ನೆಕ್ ಅನಧಿಕೃತ ಮಾನದಂಡ.
 ಹೊಗ್ನೋರ್ಸ್ಕ್: ಸಾಂಪ್ರದಾಯಿಕ ನಾರ್ವೇಜಿಯನ್ ಉಪಬಾಸೆಳೆಗ್ ಒತ್ತು ಕೊರ್ಪುನ ಅನಧಿಕೃತ ಮಾನದಂಡ.

 ಬರೆಪುನ ವ್ಯವಸ್ಥೆ 

ನಾರ್ವೇಜಿಯನ್ ಲ್ಯಾಟಿನ್ ಲಿಪಿನ್ ಬಳಸುಂಡು, ಉಂದು ಪ್ರಮಾಣಿತ ನಾರ್ವೇಜಿಯನ್ ವರ್ಣಮಾಲೆನ್ ಪಡೆತ್ಂಡ್,ನೆಟ್  A-Z ಅಕ್ಷರಳು ಬುಕ್ಕೊ ಮೂಜಿ ಜಾಸ್ತಿ  ಅಕ್ಷರಳು ಸೇರಿಂಡ್: Æ, Ø, ಬುಕ್ಕೊ Å. ದೃಷ್ಟಿಹೀನೆರೆಗ್ ನಾರ್ವೇಜಿಯನ್ ಬ್ರೈಲ್ ನ್ ಲಾ  ಬಳಸುವೆರ್.

 A  B  C  D  E  F  G  H  I  J  K  L  M  N  O  P  Q  R  S  T  U  V  W  X  Y  Z  Æ  Ø  Å a  b  c  d  e  f  g  h  i  j  k  l  m  n  o  p  q  r  s  t  u  v  w  x  y  z  æ  ø  å

 ಅಧಿಕೃತ ಸ್ಥಾನಮಾನ 
ನಾರ್ವೇಜಿಯನ್ ಬಾಸೆ ನಾರ್ವೆದ ಅಧಿಕೃತ ಬಾಸೆ ಆದಿತ್ತ್ದ್, ನೆನ್ ಸುಮಾರ್  ಸಂಸ್ಥೆಳು ನಿಯಂತ್ರಿಸುಂಡು:
 ನಾರ್ವೆಯ ಭಾಷಾ ಮಂಡಳಿ: ಬುಕ್ಕೊ್ಮಾಲ್ ಬುಕ್ಕೊ ನೈನೋರ್ಸ್ಕ್ ಬಾಸೆದ ಅಭಿವೃದ್ಧಿ ಬುಕ್ಕೊ ಪ್ರಮಾಣೀಕರಣನ್ ತೂವೊಂದಿಪ್ಪುಂಡು.
 ನಾರ್ವೇಜಿಯನ್ ಅಕಾಡೆಮಿ: ರಿಕ್ಸ್ಮಾಲ್ ಮಾನದಂಡದ ಮಿತ್ತ್ ಕೇಂದ್ರೀಕರಿಸುಂಡು.
 ಐವರ್ ಆಸೆನ್-ಸಂಬ್ಯಾಂಡೆಟ್: ಹೊಗ್ನೋರ್ಸ್ಕ್ ನ್ ಉತ್ತೇಜಿಸಾವುಂಡು.

 ಉಲ್ಲೇಕೊಲು 

ವರ್ಗ:ಬಾಸೆಳು

ವರ್ಗೊ:ನಾರ್ವೆ